Kansel blong Minista, hemi disaed tede naet 19 Oktoba 2017 long taem blong miting blong hem se ova long 11 000 pipol blong Ambae we gavman i bin evakuetem olgeta igo long Santo, Pentecost mo Maewo blong oli save go bak long aelan blong olgeta. Hemi agri tu blong extendem state of emmergency stat long tumoro, 20 oktoba blong fasiliteitem rapatriesen. Rapatriesen, hemi save stat afta long kasto, seremoni blong 20 oktoba igo be bae hemi dipen long logistik plan blong NDMO.
Gavman bae hemi luk luk long rod blong olgeta igo bak long aelan mo vilej blong olgeta. Praem minista Charlot Salwai bae hemi lidim wan hae delegesen igo long Santo, Pentecost mo Ambae stat long tumoro blong hemi mekem wan kastom blong talem tankiu long olgeta chief mo pipol blong trifala aelan ia blong oli save lukautem gud ol famili blong Ambae.
NDMO, hemi putum in ples finis program mo plan blong rapatrietem bak ol famili blong Ambae igo bak long ples blong olgeta.
tpi_Latn tpi_Latn tpi_Latn